
LUULET 


KA MINA VÕIN END VAHEL KEHVALT TUNDA 
JA MITTE ENDAST MAKSIMUMI ANDA, 

KA MINA MÕNIKORD VÕIN VÄSIDA, 

KA MIND SAAB ELURASKUS RÄSIDA. 


KUID TEAN, ET OLGU MA ÜKSKÕIK KUI LÄBI, 
MUL TAEVAISALT IKKA LOOTA ABI, 

TA ANNAB MULLE JÕUDU IGA PÄEV, 

NII RASKUSTESTKI VÄLJAPÄÄSU NÄEN. 


MA TEAN, ET MURETSEMA MA EI PEAKS, 
KÕIK TULEB MULLE TEGELIKULT HEAKS, 
SEST JUMAL ARMASTAB NII VÄGA MIND 
JA SAMA PALJU ARMASTAB KA SIND. 


KUI PALUD OMA ELLU TEMA TAHET, 

SIIS ÜSNA PEA VÕID MÄRGATAGI VAHET, 
SEST SINU PÄEVADES EI OLE TÜHJUST, 

VAID RÕÕMSAID HETKI, MITU TÄNUPÕHJUST. 

Et ta saaks meid rüütada 
Püha Vaimu väega 


“Ja vaata, mina läkitan teie üle oma Isa tõotuse. 
Teie aga viibige selles linnas, kuni teid rüütatak- 
se (1968 piiblitõlge: ehitakse) väega kõrgelt!” 

Lk 24:49 


elipühajärgne aeg tuletab mulle meelde 1994. aasta suve, 

kui üks Ameerika sõber kutsus mind osalema tema pul- 

mas Kansases Wichitas. Ta palus mind olla üheks neljast 

groomsmarn'ist, neljast tema kõige lähedasemast sõbrast, 

kellele anti laulatustseremoonial eriline koht. Sõber palus 
mul riietuse pärast mitte muretseda, kuna meile pidi antama ühesuguses 
stiilis frakid. Kui ma Ameerikasse kohale jõudsin, siis viidigi mind koos 
teiste groomsman'idega frakilaenutusse, kus sobiva suurusega riietus 
mulle selga pandi. Niiviisi ei pidanud ma ise endale riietust valima ega 
selga sobitama. Kaunis frakis sobisin täiuslikult pulmapäevale täitma üles- 
annet, mida peig oli mulle andnud täita. 

Issand Jeesus teadis, et jüngrid iseeneses ei suuda igapäevaselt tunda, 
tahta ja täita Issanda tahet. Nii oligi Jumal oma plaanides tõotanud Püha 
Vaimu tulemist jüngrite peale, kes tegi nad võimeliseks tundma, tahtma 
ja täitma Jumala tahet. “... te saate väe Pühalt Vaimult, kes tuleb teie 
üle, ja te peate olema minu tunnistajad ...” (Ap 1:8) Luukas ütleb oma 
evangeeliumis, et jüngreid pidi otsekui rüütatama, teisisõnu riietatama 
Püha Vaimuga. Milline imeline väljend! Me ei pea selle riietuse pärast 
ise muretsema ega seda valmis tegema. Kõik, mida minul oli vaja sõbra 
pulmas osalemiseks, oli minna kohale ja lasta end riietada sellega, mida 
peig oli valinud. 

Andkem siis meiegi endid Jumala kätte, et ta saaks meid rüütada Püha 
Vaimu väe ja meelevallaga tegema seda, mida PEIG 
soovib. 

Jätkuvalt õnnistatud Jumala tahte otsimise ja täit- 
mise aastat Püha Vaimu väes! 


Õnnistussoovidega 


Püha Vaim langeb tuvina, 
Püha Peetruse basiilika Roomas, 
Gian Lorenzo Bernini, u 1660. 

Naabrivalve 


HERKI TOMBERG 


Tõenäoliselt on enamik meist näinud 
siin-seal hoonetel ja aedadel oranži 
silti tekstiga “Naabrivalve piirkond”. 
Termin “naabrivalve” tähendab tei- 
sisõnu, et antud paigas elavad inime- 
sed, kes panevad tähele enda ümber 
toimuvat ning on osavõtlikud ümbrit- 
seva suhtes. Ja ka seda, et probleem- 
se olukorra tekkimisel on nad valmis 
tegutsema. Mis on sellel meiega pist- 


mist? 


ende jaoks, kes on 
kirikus üles kas- 
vanud, on kõik kiri- 
kuga seonduv väga 
endastmõistetav. Neil 
on kirikus ees sõbrad-tuttavad, nad 
võtavad osa üritustest ja toimkonda- 
de tööst, nad tunnevad ennast täie- 
like koguduseliikmetena. Seevastu 
neile, kes jõuavad kiriku juurde alles 
täiskasvanuna, avaneb hoopis teist- 
sugune pilt. Sageli satuvad nad kiri- 
kusse, ilma et neid ootaks ees mõni 
tuttav silmapaar. Ehteestlaslikust 
tagasihoidlikkusest tingituna jää- 
vad uued kirikulised reeglina istu- 
ma saali viimastele istmetele ning 
kui nad ei koge kaasinimeste tuge ja 
tähelepanu, võib nende kirikuskäi- 
mise aeg jääda üpris lühikeseks. 


Paarkümmend aastat tagasi olime 
abikaasaga ka ühed neist viimas- 
tel pinkidel istujatest, seega on see 
tunne mulle tuttav. Ent Jumala arm, 
koguduseliikmete tähelepanu ning 
Anne Saluraidi juhitud avastus- 
grupp olid need tegurid, mis sidusid 
meid abikaasaga koguduse külge. 
Tolleaegseid avastusgrupi tunde 

meenutan  siia- 
ni - nostalgiaga 
-— algasid need 
iga pühapäeva 
hommikul kell 8 
Apteegi tänaval 
ning väga harvad 
olid juhud, kui 
nendest tundidest eemale jäin. Seda 
on hea meenutada alati, kui olen 
hädas pühapäeviti kella kümnesele 
teenistusele jõudmisega. 
Proovikividest 

Aga tagasi teema juurde. Mida 
saaksime ja mida peaksime tegema, 
et meie kiriku külalised ja uued 
potentsiaalsed liikmed jääksid kogu- 
duse juurde? Meenub ühe kogu- 
duseõe kogemus sellest, kuidas ta 
külastas metodisti kogudust ühel 
Kariibi mere saarel. Koosoleku lõpul 
paluti kõigil külalistel püsti tõusta 
ning mõistetavalt said eksootilised 
valged külalised suure tähelepane- 
likkuse ja külalislahkuse osaliseks. 
Seda mitte nii väga teistsuguse naha- 
värvi või riietuse pärast, vaid pigem 
seetõttu, et niisugune külalislahkus 
uute kirikuliste vastu on tolles kogu- 


duses lihtsalt harjumuspärane tava. 
Ka meie koguduses juurdunud 
komme teenistusel oma läheduses 


istujaid kättpidi tervitada aitab võhi- 
võõrail või lihtsalt nägupidi tuttavail 
end pisut enam ühtse perena tunda. 
Õigel ajal öeldud hea sõna või soe 
käepigistus võib inimese üle aidata 
raskest kriisist ning sageli võivad ka 
meile väiksena tunduvad teod olla 
proovikiviks suurtele. Luuka evan- 
geeliumis (16:10) on kirjas Jeesuse 
sõnad: “Kes on ustav pisimas, see 
on ustav ka paljus, ja kes on üle- 
kohtune pisimas, see on ülekoh- 
tune ka paljus.” Mõistetavalt tuleb 
tähelepanu osutamisel takti pidada, 
sest ootamatult suur või liialt emot- 
sionaalne tähelepanu võib soovitule 
vastupidiselt hoopis ehmatavalt ning 
negatiivselt mõjuda. 

Mõni aasta pärast kirikusse tule- 


mist osalesime abikaasaga leerikur- 
susel. Arvuliselt võis kursuslasi olla 
kaksteist või enam. Niisama võõ- 
raks, kui me sinna kursusele kokku 
tulime, me kursuse lõpuni ka jäime. 
Mitte kohates täna kirikus kunagisi 
leerikaaslasi kerkib tahtmatult küsi- 
mus — mis jäi tegemata? 
Ainsaks lootuseks on, 
et ehk on nad leidnud 
endale teise koguduse 
või kiriku ega ole astu- 
nud kõrvale alustatud 
teelt. 


Kursihoidmisest 

Nagu mis tahes kas- 
vamine, toimub ka usu- 
line kasvamine järk-jär- 
gult. Usulises mõttes vastsündinute- 
na vajame me juhendanist ja õpeta- 
mist, et siis ühel päeval olla valmis 
vastu võtma ka “tahket vaimutoi- 
tu”. Kindlasti annab leeris käimine 
või näiteks täiskasvanuna ristimine 
väga positiivse ning emotsionaalse 
laengu, mis võib olla täiesti piisav, 
et vankumatult usus püsida. Ent 
enamik meist vajab, tingituna maail- 
ma ahvatlustest ja karidest, pidevat 
tuge selleks, et püsida õigel kursil. 
Maailmal on kaikaid, mida meie usu 
kodaratesse loopida. Matteuse evan- 
geeliumi 13. peatükist saame lugeda 
tähendamissõna külvajast. Osa kül- 
vatud seemnest kukkus tee äärde, 
osa kivisele maale, ühe osa mulda 
kukkunud seemnetest lämmata- 
sid ohakad. Ja vaid osa seemnetest 
kukkus heasse mulda ning andis 
väärilist saaki. Me ei tea, mitmen- 
diku kogu külvipinnast moodustab 
see “hea muld” ehk inimesed, kes 
sõna kuulevad ja selle ka omaks 
võtavad. Ometi näeme selgesti neid 
maailma ahvatlusi ja takistusi, mis 
kahjuks liigagi sageli varjavad meie 
eest Jumala Sõna ning saavad meile 
komistuskiviks. 

Selleks, et olla “saaki andev hea 
muld”, vajame rohkesti usukindlust 
ning püsivust. Heebrea kirja autor 
ütleb (11:1): “Aga usk on kindel 
usaldus selle vastu, mida oodatakse 
ja veendumus sellest, mida ei nähta.” 
Andes oma südame Jeesusele, ei tohi 
me enam tagasi vaadata. Evangelist 
Luukas vahendab Jeesuse sõnu 

Õigel ajal öeldud 
hea sõna või soe 
käepigistus võib 
inimese üle aidata 
raskest kriisist 
ning sageli võivad 
ka meile väiksena 
tunduvad teod olla 
proovikiviks suurtele. 


(9:62): “Ükski, kes on pannud käe 
adra külge ja siis vaatab tagasi, ei 
kõlba Jumala riigile.” Elades ahvat- 
lusi pakkuvas maailmas, on meie 
usk tugev üksnes senimaani, kuni 
meie pilk on pööratud Issandale. Ka 
Peetrus suutis kõndida vee peal usus 
seni, kuni ta pilk oli kindlalt 
Jeesusele suunatud. Nähes 
aga enda ümber tormi 
ning kaotades Jeesuse sil- 
mist, äpardus kogu katse. 
Üksnes Issanda appi hüüd- 
mine ning seeläbi uuesti 
Jeesusega saavutatud kon- 
takt aitasid tal pääseda 
kindlast uppumissurmast. 
Üksnes siis oleme edukad, 
kui meie pilk on suunatud 
Kristusele. 

Sama kogeme ka igapäevaselt 
autoga sõites — kui tahame ohutult 
teed jätkata, tuleb välja vaadata auto 
esiaknast. Üle õla tagaaknasse kii- 
kamisest pole otse edasi liikumisel 
mingitki kasu ning varem või hiljem 
lõpeb sõit avariiga. 

Jäädes püsivaks oma usus, koge- 
me peagi, et usust saab meie sis- 
sepääsuluba Jumala riiki. 
Olen sageli leidnud tuge 1. 
Johannese kirja sõnadest 
(5:13): “Seda ma olen kir- 


Jumala Poja nimesse, et 
te teaksite: teil on igavene 
elu.” Ja korraga saabki see 
teadmine ning veendumus 
meie usuelu alustalaks. 
Kelle järgi joonduda? 
Olles siit maailmast, 
vajame usus kasvamiseks ka inim- 
likku tuge. Vajame, et keegi oleks 
osavõtlik meie suhtes, oleks meie 
kõrval ka siis, kui taevas on pilves 
ning lootusekiirt on raske märga- 
ta. Meenutagem üht sündmust Vana 
Testamendi 2. Moosese raamatust 
(17:11-12): “Ja sündis, et niikaua 
kui Mooses hoidis oma käe ülal, oli 
Iisrael võidukas, aga kui ta laskis 
oma käe vajuda, oli Amalek võidu- 
kas. Aga kui Moosese käed väsisid, 
siis nad võtsid kivi, asetasid selle 
temale alla ja ta istus selle peale ning 
Aaron ja Huur toetasid tema käsi, 
üks siitpoolt ja teine sealtpoolt; siis ta 


Olles siit maailmast, 
vajame usus kas- 
vamiseks ka inimlikku 
jutanud teile, kes te usute tuge. Vajame, et keegi 
oleks osavõtlik meie 
suhtes, oleks meie 
kõrval ka siis, kui 
taevas on pilves ning 
lootusekiirt on raske 
märgata. 


käed seisid kindlalt kuni päikeseloo- 
jakuni.” Juhendi, mismoodi kristlane 
peaks käituma ühiskonnas ja kogu- 
duses õdede-vendade keskel, toob 
teiste seas ära ka Paulus oma kirjas 
roomlastele. Selle järgi tuleb meil 
olla külalislahked, olla rõõmsad koos 
rõõmsatega ja nutta koos nutjatega, 
mõelda sellele, mis on hea teistele 
inimestele ning pidada rahu kõikide 
inimestega. Ning isegi kui me ei 
leia endas julgust suhelda võõraste 
inimestega, jääb alati võimalus pal- 
vetada teiste inimeste eest. Sel juhul 
ei mängi mingit rolli meie isiku- 
omadused, määrav on üksnes süda- 
me puhtus. Palve toimimisest kirju- 
tab oma raamatus “Elu küsimused” 
Nicky Gumbel. Ta räägib 19. sajandi 
jutlustajast Moodyst, kes oma elu- 
ajal koostas nimekirja 100 inimesest, 
kelle eest ta regulaarselt palvetas 
nende päästmise päralt. Tema sur- 
mapäevaks oli 96 neist tulnud usule 
ja 4 pöördusid ta matustel. Just nii- 
sugused usukangelased aitavad meil 
püsida sel teel ja nende järgi tuleb 
meil endil joonduda. 


Jumalik ja inimlik koos on seega 
need tugipostid, mis 
aitavad nii meil kui 
meie naabritel siin kiri- 
kus ja meie elus saada 
“viljakaks pinnaseks”. 
Üks Keldi palve kan- 
nab edasi Sarnast 
mõtet: “Jumal, palun 
anna mulle jõudu teha 
seda, mida mina pean 
tegema, ja palun tee 
see osa, mida Sina 
saad teha, ning palun 
anna mulle mõistust nende kahe asja 
vahel vahet teha.” 


Lõpetuseks kutsun teid kõiki üles- 
se naabrivalvesse selle sõna parimas 
tähenduses — olema osavõtlikud teis- 
te suhtes ning valmis tegutsema. Me 
kõik vajame seda, nii need, kes on 
koguduse liikmed, kui ka need, kes 
alles otsivad Elu Teed. Ma usun, et 
me oleksime kõik väga õnnelikud, 
kui saaksime ühel päeval panna kui 
mitte just kiriku seinale, siis vähe- 
masti oma südamesse oranži sildi 
tekstiga “Siin on naabrivalve piir- 
kond”. ir 

Teleülekanne 
Tallinna kirikust 


uba teist korda tegi Eesti Rahvusringhääling Eesti 
Kirikute Nõukogu soovitusel suure reede jumala- 
teenistuse ülekande just EMK Tallinna kogudusest. 

Kui esimesel korral võeti jumalateenistus videosse 
ja seda näidati teatava ajavahega, siis seekord oli tege- 
mist otseülekandega. Peaaegu kohe pärast ülekande 
lõppu pani ERR internetti üles ka lingi jumalateenistuse 
järelvaatamiseks: http://etv.err.ee/v/kultuurisaated/saa- 
ted/... . Lisaks leiab huviline ERR-i kodulehelt eraldi 
lingi, mis võimaldab eraldi järelvaadata superintendent 
Taavi Hollmani jutlust (http://etv.err.ee/v/kultuurisaated/ 
videod/...) ning mahuka artikli “Taavi Hollman suure 
reede jumalateenistusel: Jumala jaoks ei ole inimest, 
keda tema vägi muuta ja abistada ei saaks”. Ju siis puu- 
dutas toimunu ka rahvusringhäälingu rahvast. 

Mina igatahes pean tunnistama, et jutlus oli tõesti 
väga selge, avatud ja siiras. Tallinna koguduse liige Ülle 
Kruuse-Kingo kommenteeris jutlust ja kogu teenistust 
Facebookis nii: “Tõesti oli väga hea. Õigete rõhuasetuste- 
ga, õigesti tempereeritud, kuulamapanev, kõnetav. Kogu 
teenistus oli üks tervik. Taavi mõjus veenvalt ja kutsuvalt. 
Oli väga tõstev ja kinnitav teenistus. Olen saanud palju 
head tagasisidet just sekulaarsest maailmast, et see puu- 
dutas ja pani mõtlema ning endasse vaatama. Aitäh!” 

Jumalateenistust juhatas pastor Joel Aulis, piiblitekste 
luges pastor Toomas Pajusoo ja õnnistussõnad lausus 
emeriitpastor Olav Pärnamets. Väga meeldiv oli näha ka 
teenistusele kogunenud rohkearvulist koguduseperet. 

Minule kui muusikule jättis sügava mulje jumalatee- 
nistust kaunistanud Credo-Allika kammerkoor koos pro- 
fessionaalse saateansambliga. Väga meeldiv üllatus olid 
meie koguduse helilooja Evelin Kõrvitsa mitmed suure 
reede teemalised heliteosed, mida kuulsin esimest korda. 
Evelini kaunis muusika ja kammerkoori perfektne esitus 
Eivin Toodo juhatusel ei jäänud märkamata ka rahvus- 


6 KODUTEEL 2/2015 


C) 1 11 A * 
selle vägimindöndsaksomteimi! 


ringhäälingu inimestele. Seda näitab kas või asjaolu, et 
ka näiteks Evelin Kõrvitsa “Ristilöömine” on postitatud 
ETV veebilehele eraldi järelvaatamiseks (http://etv.err. 
ee/v/kultuurisaated/videod/...). 

Muidugi lisas jumalateenistusele imposantsust orga- 
nist Virve Soode, kelle mängu ja meie kaunist orelit 
näidati ka suures plaanis. Telepilt algas sealjuures pilli 
külge kinnitatud plaadist: “Hugo Lepnurme mälestus- 
orel”. 

Lisaks mitmetele tuttavatele, kes jumalateenistust 
telest jälgisid, andis positiivset tagasisidet mulle ka 
näiteks spetsiaalselt helistanud Kalju baptistikoguduse 
muusikajuht Tiiu Jürma. 

Tänu kõigile suure reede jumalateenistusel osalenu- 
tele. 


ANDRES KAPP Tallinna kogudus 


MW 


| 
Risti teotust ma Siin kanätan 
kuni ktooni kord pärida sään. 4 

a OV 

Viktor Batšinski 60 (28. juuni) 
Maksim Kiiranen 35 (7. juuli) 
Tõnu Kuusemaa 60 (19. september) 


Fotod: Koduteel 


Rõõm südames 


10 “Tähetorn” on kombeks kor- 
raldada väike pidu iga kuu lõpus, et tähis- 
tada möödunud kuul olnud laste sünnipäevi. | 
Aprillis tähistas järjekordset sünnipäeva ka | 
lastekeskus ise, mis sai 14-aastaseks. 


Sünnipäeva puhul söödi lastekeskuses torti 
ja pitsat, lauldi ning tantsiti. Tüdrukud näitasid 
isetehtud kleite, millega võideti Pärnus noor- 
temoe konkursil põhikooli arvestuses esimene 
preemia. 

Kel südames soov aidata, saab end keskuse 
hetkevajadustega kursis hoida veebikülje www. 
lastekeskus.ee/et/kuidas-saad-aidata vahendusel. 
Lastekeskus otsib jätkuvalt ka tegevjuhti ning 


vabatahtlikku pillimänguõpetajat. 
MERLE TOMBERG 
Lastekeskus “Tähetorn” 


CE EMK NI C VE 
ÜKS ve 


170 M 


N kl 

Cabot (USA, Adeste 


LISAKS: Palveteekond, misjoniaktsioon, ülistus, eriprogrammid lastele, noortele, vallalistele 


Konverents toimub eesti, vene ja inglise keeles. 


REGISTREERIMINE ON TOIMUNUD, 

kui olete maksnud osavõtumaksu Eesti Metodisti Kiriku a/a-le EE641010052004731009 ning 
teatanud oma osavõtusoovist Mareta Nõmmele 

mareta.nomme(Ogmail.com 

või helistanud 5554 8191. 

Tasudes märkida osaleja(te) nimi (nimed) ning vanus(ed). 


Ja 

Fotod: “Tähetorni” arhiiv 


Fotod: Andres Kapp 


Tallinna koguduse meesteühenduse tegemistest 


P Toomas Pajusoo äratas 2014. aasta novembris 
“talveunest” Tallinna koguduse meeste-vendade 
osadusõhtud. Nii on pärast pikemat vaheaega mees- 
teõhtud taas toimunud ja alates 2015. aasta jaanuarist 
saadakse kokku regulaarselt kord kuus. 

Mehed on põhiliselt jaganud mõtteid jüngerluse tee- 
mal, millest on rääkinud Johann ja Annalena Theron, 
kes on pärit Lõuna-Aafrika vabariigi rahvusvahelisest 
kristlikust organisatsioonist Kingfisher. Selle organi- 
satsiooni eesmärgiks on aidata mobiliseerida kohalikke 
kogudusi, et nad võiksid efektiivsemalt täita Kristuse 
suurt misjonikäsku. Olgu lisatud, et 11.-12. mail pidasid 
nad Tallinna metodisti kirikus taas seminari, seekord 
teemal “Märka oma kutsumust” ja “Evangelism kui 
elustiil”. 

26. aprillil kogunesid Tallinna koguduses mehed jär- 
jekordsele ühisele õhtule, mille teemaks oli “Tänapäeva 
eksiõpetus: New Age”, ettekandjaks aga Tallinna kogu- 


lu 


26. aprillil Tallinna koguduse meesteühenduse õhtul 
kõneles Raivo Kõrgemägi. 


duse diakon Raivo Kõrgemägi. Vend Raivo lahkas oma 
ettekandes New Age'i suure põhjalikkusega, tuues 
Piiblile toetudes välja õpetuse nõrku külgi ja kitsaskoh- 
ti. Kokkutulnud kümmekond meest olid hoolitsenud 
ka söögi ja joogi eest. Nii oligi asjakohane ja lõõgastav 
kohati üsna hukkamõistva ning hoiatava ettekande 
kõrvale magusat suupoolist ampsata ja kohvi peale 
rüübata. 

Mis puutub meesteosaduse järgmistesse plaanidesse, 
siis Toomas Pajusoo sõnul on Olav Pärnamets valmis 
jagama mõtteid USA ühest suurimast kristlikust meeste- 
liikumisest Promise Keepers (tõotuse pidajad”), mis on 
olnud suureks õnnistuseks paljudele meestele ja millest 
Gregg Lewis on kirjutanud oma raamatus “The Power 


of a Promise Kept” (tõotusest kinnihoidmise vägi”). 
ANDRES KAPP 


8 KODUTEEL 2/2015 


MEILT JA MUJALT 


VLADIMIR BEREGOVOI 
60 imelist eluaastat 


Jaanuaris täitus EMK Sillamäe 
koguduse legendaarsel pastoril 60 
eluaastat. Aastad 2014—2015 tähis- 
tavad tema elus veel teisigi olulisi 
verstaposte: 35 aasta möödumist 
ajast, mil ta teadlikult võttis oma 
ellu Issanda kui isikliku Päästja; 
30 aastat abiellumisest; 30 aas- 
tat Eestisse elama asumisest; 30 
aastat teenistuse algusest Eesti 
Metodisti Kirikus — esmalt jutlus- 
taja ja diakonina Jõhvi koguduses, 
kus teda ordineerisid tolleaegne 
Põhjala ja Baltikumi piiskop Hans 
Växby ning EMK superintendent 
Olav Pärnamets. Kui misjonitöö 
tulemusena kujunes EMK Kunda 
kogudus, ordineeriti ta 1994. aas- 
tal selle koguduse pastoriks. Seega 
sai Vladimir Beregovoil hiljuti täis 
ka 20 aastat pastoriametis Eesti 
Metodisti Kirikus. 


Fotod: Taavi Hollman 


Pastor Vladimir Beregovoi koos abikaasa Raissaga. 


ladimir Beregovoi on 
sündinud 4. jaanuaril 
1955. aastal Harkivis 
(Ukraina NSV) ateist- 
likus perekonnas, kus 
usulisi teemasid ei 
puudutatud. Aga kaks päeva enne 
Vladimiri sündi võttis ristimise vastu 
tema täisealine onutütar, kes palus 
juba ristimisvees seistes pastorit, et 
too palvetaks peagi perre sündiva 
lapsukese pärast: et Issand õnnis- 
taks seda last ja temast võiks sir- 
guda Issanda truu töötegija. Kogu 
oma edaspidise elu kandis see armas 
sugulane Vladimir Beregovoid oma 


palvetes, tänu millele saigi Vladimirist 
1979. aastal usklik inimene. 
Lapsepõlv ja noorus 

Koolipõlves oli Vladimir uudishi- 
mulik ja teadmishimuline. Ta orga- 
niseeris oma õue lastest hooviteatri 
ja hakkas seal lavastajaks. Nad esi- 
nesid lasteaedades ja naaberõuedel. 
Samuti mängis ta puhkpilliorkestris. 
Saades täisealiseks, läks Vladimir 
edasi õppima Nõukogude armee luu- 
rekooli ja hiljem armee sidetehniku- 
mi. Väeteenistust alustas Vladimir 
Valgevenes, aga lõpetas Vietnamis, 
kus koges kõiki sõjaõudusi. Ta sai 
Vietnamis ka peapõrutuse, aga jäi 


ime läbi ellu. Selle sõja koledused 
mõjutavad tema tervist tänapäevani. 

Olles reservi määratud, asus 
Vladimir õppima Harkovi riikliku 
ülikooli õhtusesse osakonda teadus- 
likku ateismi. Õppetöö kõrval teenis 
ta leiba Harkivi oblasti julgeoleku- 
komitee (KGB) sideosakonnas, olles 
sealühtlasi komsomoliorganisatsioo- 
ni sekretär. Ülikoolis hakkas ta aga 
põhjalikult uurima “vaenlase relva” 
Piiblit ning kõigile aktiivselt tões- 
tama, et Jumalat pole olemas. Oma 
propagandatööga jõudis ta lõpuks ka 
sellesama lähedase sugulase juurde, 
kes juba enne Vladimiri sündi oli 

tema eest palvetanud, ning püüdis 
tedagi selles veenda, esitades toe- 
tuseks teaduslikke tõendeid Jumala 
mitteeksisteerimisest. Onutütar kuu- 
las Vladimiri ära ja sõnas: “Tead, 
Volodja, ma ei hakka Sinuga vaid- 
lema, sest ma olen vähese haridu- 
sega naisterahvas. Aga ma hakkan 
palvetama, et Issand ise avaneks 
sulle ja annaks sulle kindluse Tema 
olemasolus.” Ja jätkas Vladimiri eest 
palvetamist. Vladimir aga süvenes 
veel usinamalt Piibli uurimisse, tões- 
tamaks kõigile, et Jumalat pole ole- 
mas. 


Piiblit uurides hakkas Jumala 
Sõna avama Vladinmirile Issanda ole- 
must. Ta jõudis selgusele, et Jumal 
siiski eksisteerib. Vladimir hakkas 
kodus palvetama ning otsima kiri- 
kut, kus asuda Jumalat teenima. Ja 
jälle tuli talle appi onutütar, soo- 
vitades tal minna ülestõusmispüha- 
de ajal kohalikku baptistikogudus- 
se. Nii juhtuski, et 1979. aasta 22. 
aprillil, paasapühade ajal, külastas 
Vladimir elus esimest korda palve- 
maja. Kuulates seal palvevendade 
tunnistusi, adus ta järsku, et kants- 
list kuuldu moodustaski juba osa 
tema usust. Seetõttu jäigi ta sellesse 
kogudusse, lülitudes aktiivselt kogu- 
duse ellu, eriti noortetöösse. 


Nüüd sekkus Vladimiri ellu KGB, 
sest lisaks tööle sideosakonnas oli ta 
ju ka kommunistliku partei liige ja 
komnoorte organisatsiooni sekretär. 
Vladimirit hakati kutsuma vestlus- 
tele, kus teda püüti ümber veenda ja 
keelitati usust lahti ütlema. Vladimir 
jäi Kindlameelseks, lahkus kompar- 
teist ja jättis komsomolitöö. 

Sellest ajast alates hakati tal 
Harkivis pingsalt silma peal hoidma 
ja püüti takistada teenimistööd kogu- 
duses. Nii ei jäänud Vladimiril muud 
üle, kui hakata mõtlema Issanda 
teenimisele mõnes muus paigas. 
1980. aastal asus ta Ukraina baptisti- 
liidu vanempresbüteri Duhontšenko 
õnnistusel elama Poltava oblastis- 
se väikesesse Lohvõtsja nimelisse 
rajoonikeskusesse. Kohalik kogu- 
dus ja eriti noored võtsid ta suure 
armastusega omaks, Vladimirist sai 

peagi noortejuht ja aktiivne tegut- 
seja vaimulikul tööpõllul. Tema töö 
tulemusel hakkas kogudus jõudsalt 
kasvama, paljud leidsid tee Jumala 
juurde. 

Aga ka Lohvõtsjas ei jätnud KGB 
Vladimirit rahule. Tema korteris soo- 
ritati mitmeid läbiotsimisi, püüdes 
leida kompromiteerivaid materjale. 
Kord hakkas tema töökohas üks noor 
inimene tundma aktiivset huvi usu ja 
Jumala vastu, rääkis Vladimiriga neil 
teemadel ja palus lõpuks, et Vladimir 
annaks talle lugeda Piiblit (Piibel oli 
Ukraina NSV-s keelatud kirjandus 
— toim). Pärast pikka pealekäimist 
tõigi Vladimir töökaaslasele Piibli, 
aga selle üleandmise hetkel ilmusid 
ootamatult inimesed fotoaparaa- 
tidega, kes momendi jäädvustasid. 
Ülesvõetud fotomaterjali alusel 
algatati Vladimiri vastu kriminaalasi 
Nõukogude-vastase agitatsiooni ja 
propaganda levitamise paragrahvi 
alusel. Vladimirile mõisteti esialgu 
kolm aastat vabadusekaotust, mis 
hiljem asendati viieaastase asumise- 
ga ilma õiguseta naasta Ukrainasse. 


1983. aasta märtsis saadetigi 
Vladimir Beregovoi asumisele Baš- 
kiiriasse Ufa linna. Aga sealgi otsis 
Vladimir üles kohaliku koguduse ja 
alustas aktiivset vaimulikku tege- 
vust, saades nii noortejuhiks kui 
jutlustajaks. Ta asutas ka kristliku 
teatritrupi, mida juhatas. Noored 
eesotsas Vladimiriga ei püsinud pai- 
gal, vaid külastasid nii teisi Baškiiria 
kogudusi kui kogudusi kogu Uurali 
regioonis, esinedes lauludega, jut- 
lustades ja esitades vaimuliku sisuga 
etendusi. 

Seesugune n-ö riigivastane tege- 
vus ei jäänud taas märkamata koha- 
likule KGB-le ja 1985. aasta april- 
lis algatati Vladimiri vastu uus kri- 
minaalasi Nõukogude-vastase tege- 
vuse paragrahvi alusel. Teda ähvar- 
das kümme aastat vangistust. 


See oli aeg, kui Vladimir ja Raissa 
valmistusid pulmadeks. Mai algu- 
ses Ufasse jõudes leidis Raissa 
Vladimiri vööni kipsis. Selgus, et 
tema tulevast abikaasat oli püütud 
füüsiliselt hävitada. Tsehhis, kus 


Vladimir töötas, oli korraldatud iga- 
aastane koristuspäev, ja Vladimiril 
paluti puhastada elektrivalgusteid. 
Kui ta ronis tööpingile, et küünitada 
laealuste valgustiteni, lülitati sisse 
elektrivool. Saadud elektrilöögist 
kukkus Vladimir kolme meetri kõr- 
guselt tsementpõrandale, sai ajupõ- 
rutuse ja õlanihestuse. Ent jäi taas 
ime kombel ellu. 
Pulmaettevalmistused jätkusid 
KGB tähelepaneliku pilgu all. 
Vladimir oli veendunud, et laulatust 
julgeolekutöötajad korraldada ei 
luba, seetõttu loobusid nad igasugus- 
test sellega seotud ettevalmistustest. 
Pulmad pidi peetama 19. mail 
1985, aga 17. mail vahistasid KGB 
operatiivtöötajad Vladimiri, kellel 
seni oli olnud lihtsalt linnast lah- 
kumise keeld. Saades sellest teada, 
läks Raissa linna postkontorisse ja 
saatis laiali telegrammid üle kogu 
tolleaegse Nõukogude Liidu kõikide- 
le sõpradele palvega Vladimiri eest 
palvetada. Ka Ufa usklikud noored 
pühendasid selle päeva palvele. 
Sama päeva õhtul kell kuus naasis 
Vladimir koju ja teatas suureks ülla- 
tuseks, et kriminaalasi tema vastu on 
lõpetatud. Ka eelnevast kriminaal- 
asjast on loobutud ja ta on vaba 
inimene. Nõukogude Liidu juhiks oli 
just tõusnud Mihhail Gorbatšov, kel- 
lele Baškiirias oli tugev opositsioon. 
Seetõttu saatis uus riigijuht sinna 
komisjoni, kes kontrolliks vabariigi 
juhtkonna majanduslikku ja poliiti- 
list tegevust. Tolle komisjoni kätte 
oligi sattunud Vladimir Beregovoi 
ja veel ühe dissidendi kriminaal- 
asi. Materjalidega tutvunud, leidis 
komisjon, et süüdistused on eba- 
seaduslikud ja kriminaalasjad suleti. 
Vladimir ja Raissa võtsid see- 
peale takso ja sõitsid palvemajja, 
kus noored olid kogunenud palve- 
le. Uksel kohtasid nad üht tuttavat 
usklikku, kes oli sõitnud Ufasse 200 
kilomeetri kauguselt, et välja uurida, 
kas pulmad peetakse. Vladimir ja 
Raissa teatasid, et pulmad toimuvad, 
ja rääkisid imest, mida Jumal oli 
teinud. Vend aga päris, mida nad on 
kavatsenud pulmalistele süüa pak- 
kuda. Selle peale polnud ei Vladimir 
ega Raissa üldse mõelnud, neil oli 
olnud muid muresid. Raissa avaldas 


arvamust, et nad lähevad hommikul 
vara Ufa turule ja ostavad sealt kõik 
vajaliku. Vend, keda kutsuti Pjotr 
(Peeter) Suureks, vaatas imestusega 
Raissat ja küsis, kas too on kursis 
Ufa turu hindadega. Raissa polnud 
varem Ufa turul käinud ega teadnud 
midagi ka hindadest. Seepeale teatas 
Pjotr, et sõitis kohale, sest oli saanud 
Jumalalt ülesande korraldada pulma- 
laud. Nii juhtuski, et laupäeval, 18. 
mail eemaldati arsti juures Vladimirilt 
lahased ja vend Pjotr saabus suure 
hulga toiduainetega (liha, jahu, koor, 
mesi, juurikad, või) pulmalaua jaoks. 
Koguduse õed võtsid toiduvalmista- 
mise enda kanda ja pühapäeval ootas 
külalisi rikkalik toidulaud. 

Aga pärast pulmapidu kutsuti 
Vladimir KGB majja ja talle anti 
korraldus Baškiiriast minema sõita. 


Eesti 

1985. aasta suvel asusid Raissa ja 
Vladimir elama Eestisse. Eesti võttis 
nad vastu soojalt, neist said Eesti 
Metodisti Kiriku liikmed, ja nii ongi 
Vladimir koos abikaasaga juba ter- 
velt 30 aastat meie kirikut teeninud, 
tehes seda alguses Jõhvi koguduses, 
kus pastoriks oli tema äi Nikolai 
Ivannik. Vladimir teenis alguses jut- 
lustajana, hiljem diakonina. Ta tegi 
aktiivselt misjonitööd kogu Kirde- 
Eestis. 1988. aastal asus Vladimir 
õppima EMK tollal veel põrandaalu- 
sesse piiblikooli, mis tegutses EMK 
keskuse hoones Tallinnas Apteegi 
tänaval, ja lõpetas edukalt ka selle 
õppeasutuse. See oli tema elu huvi- 
tavaim aeg. Suurepärased õppejõud 
selgitasid väga huvitavalt teoloogia 
aluseid. 

Kui Eestisse saabusid vabaduse 
tuuled, läks Harkivi ülikoolist aja- 
looõpetaja diplomi saanud Vladimir 
tööle kooli, kus õpetas ajalugu, kiri- 
kulugu, kristlikku moraali ja eetikat. 
Õppetöö väliselt asutas ta mitmes 
Ida-Virumaa koolis piibliklubi. Samal 
ajal pani ta Kohtla-Järvel ja Kundas 
aluse pühapäevakoolitööle. Koos 
nelipühikoguduse pastoriga asutasid 
nad vaimuliku hariduse keskuse, mis 
koolitas pühapäevakooli ja piiblikoo- 
li õpetajaid kogu Ida-Virumaa jaoks. 
Ta asutas mitu liikuvat kristlikku raa- 
matukogu ja valis neile raamatuko- 


guhoidjad. Vaimulikku kirjandust 
toodi erinevatest Nõukogude Liidu 
paikadest, peamiselt aga Ukrainast, 
kus Vladimiril olid sidemed misjoni- 
organisatsiooniga “Valgus idas”. 

Aastail 1992—1993 kujunes Vladi- 
miri intensiivse evangeelse töö tule- 
musel EMK Kunda kogudus, mis algul 
tegutses Jõhvi koguduse osakonna- 
na. 1994. aasta jaanuaris registreeriti 
osakond juba kui iseseisev kogudus 
ning sama aasta veebruaris määrati 
Vladimir Beregovoi Kunda kogudu- 
se pastoriks. Pastoriametisse ordi- 
neerisid Vladimiri tolleaegne EMK 
superintendent Olav Pärnamets ja 
Tallinna venekeelse koguduse vai- 
mulik Georg Landberg. Ametlikult 
loodud koguduse juurde asutasid 
Raissa ja Vladimir kohe ka pühapäe- 
vakooli. 


Juba Ukrainas ja Baškiirias ela- 
des oli Vladimiril unistus asutada 
kristlik laagrikeskus noortele. Aga 
alles Eestis avanes tal selleks või- 
malus. 1993. aastal kogus Vladimir 
kokku mõttekaaslased, = selgitas 
neile oma ideed, ning Jumala abiga 
loodi laager, millele ta andis nimeks 
Giideon. Laager tegutseb edukalt 
tänase päevani. 

1990. aastad kujunesidki Vladimiri 
ja Raissa jaoks kõige produktiivse- 
mateks ja õnnistatumateks. Rajati 
uusi kogudusi, näiteks Kohtla-Järvel 
ja Aseris, kuhu Vladimir ja Raissa 
sõitsid pärast teenistust Kundas. 
Aseri koguduses viis Vladimir läbi 


piiblitunde. Ta käis tihti ka Tapal 
venekeelset tööd tegemas. Niisugune 
pingeline tegevus väsitas Vladimirit, 
pärast teenistust oli ju veel tarvis 
sõita ka koju Kohtla-Järvele. Aga 
sellegi probleemi aitas Jumal lahen- 
dada: 1997. aasta aprillis täienes 
Beregovoide pere uue liikmega, kel- 
leks oli Andrei Spiridenko. Andrei oli 
esmaklassiline autojuht ja Vladimiril 
jäi nüüd rohkem aega vaimulikuks 
tööks, sest auto eest hoolitsemine 
ja selle juhtimine jäi Andrei üle- 
sandeks. Sel ajal õppis Vladimir 
veel EMK Teoloogilises Seminaris. 
Pärast seminari lõpetamist asus ta 
end täiendama rahvusvahelises insti- 
tuudis Logos, mille filiaal tegutses 
Ukrainas Odessas. Selle lõpetamisel 
omistati talle magistrikraad pasto- 
raalses teenimises. 


2003. aasta oktoobrist asus Vla- 
dimir Beregovoi pastorina teenima 
hiljuti rajatud Sillamäe kogudust, 
jätkates veel kaheksa kuud teenis- 
tust ka Kundas. Need olid rõõmsad 
ja õnnistatud päevad. Hiljem määrati 
talle teenimiseks ka veel kolmas, 
Narva kogudus. Sellisele koormu- 
sele ei pidanud aga Vladimiri tervis 
vastu ning ta elas üle ränga ajuin- 
farkti, mille järel loobus teenistusest 
Narvas. 

Praegu teenib Vladimir rõõmuga 
Sillamäe kogudust, mida ta väga 
armastab. 

Meenutanud 
RAISSA BEREGOVAJA 

Meie ID Jumalas 


2015. aasta EMK noorte kevadlaa- 
ger korraldati metonoortele koduks 
saanud Nuutsakul. Laagri moto 
kõlas “Meie ID Jumalas”. 


Ki selline pealkiri? Esmalt on Jumal pannud 
oortetoimkonnale südamesse, kui oluline on 
teada, kes me oleme Jumala lastena. Teiseks on 
meile kui EMK noortetoimkonnale oluline hoida 
ühist vaimset joont meie kiriku aasta teemaga, mil- 
leks tänavu on “Jumala tahte otsimise ja täitmise 
aasta”. Ning kolmandaks, kuid mitte vähem oluli- 
seks, on soov kuulata meie noori. Siinkohal võtsime 
appi 2014. aasta tagasisidelehed, millest jäid kõlama 
järgmised mõtted ja teemad: “Meie identiteet on 
Jumalas!”, “Jumala meistriteos”, “Aja planeerimine 
Jumalaga”, “Minu annid — kuidas neid ära tunda”. 

Kõike mainitut kokku pannes saime noortetoim- 
konnas kaks lauset: “Meie identiteet Jumalas” ja 
“Jumala tahte otsimine ja täitmine”. Kuna laagri 
kestvus on limiteeritud, kuid meie soov on teema- 
desse süveneda, langetasime toimkonnaga otsuse 
korraldada kaks laagrit, keskendudes kummalegi 
teemale eraldi. 

Metonoorte kevadlaagrist käis läbi üle 40 noore, 


koos töötegijate ja kõnelejatega oli osalejaid 47. 
MARETA NÕMME 


Foto: Kaidi Kaupo 


Noortetoimkond 


NOORED TUNNISTAVAD 


Noortelaagrid ja mina 


Iga kord, kui kuulen, et ees seisab 
uus noortelaager, tahan kindlalt kohale 
minna. Miks? Põhjus on lihtne: EMK 
noortelaagrid on kujunenud minu jaoks 
paigaks, kus veeta aega toredate ini- 
mestega ning õppida iseenda, Jumala ja 
kõige muu kohta kõike, mis üht noort 
üldse huvitada võib. 


PZ iga noortelaagrit olen taas muutunud. Minus on 
iga korraga aina enam rõõmu ja positiivsust, sest juba 
korraldajad ise on rõõmsad ning oma abivalmiduse ja paka- 

a KS AR ad tava säraga eeskujuks igale laagris osalejale. Lisaks rõõmu- 
Kaidi Kaupo on Viitka koguduse liige alates 2014. — Je lisavad noortelaagrid tahet, et anda endast parim laagrist 
aastast, kui ta suvekonverentsi lõputeenistusel ristiti. = väljaspool, oma enda elus, ning õpetavad selleks vajalikke 


Foto: erakogu 

oskusi. Alles viimases suvelaag- 
ris (2014) õppisin, kuidas käituda 
suhetes ja kuidas mitte kiirustada 
suhtesse astumisega. Iga kõneleja 
jutust jääb kõlama just see miski, 
see pisike lause või üksik sõna, mis 
saadab mind järgmise laagrini. 

Esimest korda käisin noortelaag- 
ris 2012. aasta suvel ning pärast 
seda on mul vahele jäänud vaid 
üks laagrikord. Peagi osalen laag- 
ris juba viiendat korda ning kõigil 
neil kordadel olen palju õppinud. 
Tagasi vaadates oskan ka öelda, et 
iga laager on andnud mulle meele- 
tult palju enesekindlust. Laagris on 
alati toetavad korraldajad ja osa- 
võtjad, tänu kellele olen mitmel 
korral suutnud end ületada. Iga 
väiksemgi eneseületus (näiteks see, 
kui suutsin tulla välja oma kestast 
ning suhelda uute ja toredate ini- 
mestega Wesley grupis) on pannud 
mind oma elu rohkem hindama ja 
muutnud mind aina tänulikumaks. 
On märkimisväärne, et esimeses 
laagris muutusin mõne päevaga nii 
palju, et koju tagasi minnes küsisid 
mu vanemad, kas see olen ikka 
mina. Põhjuseks oli minu uuenenud 
elurõõm, sära ja tänulikkus. 

Laagrites olen õppinud kõige 
lihtsamaid algtõdesid kristlusest, 
ülistuse tähtust ja seda, kuidas 
üldse ülistada. Olen õppinud palju 
Piibli kohta ja mõistnud, kuidas 
Jumal mind ja meid kõiki armastab. 
See kõik moodustab aga üksnes 
imepisike killukese sellest, mida 
ühest laagrist õppida võib. Nimekiri 
oleks lõputu, kui paneksin kirja 
kõik näited selle kohta, miks noor- 
telaager on olnud mulle kasulik ja 
vajalik. 

Laagrisse lihtsalt peab minema, 
sest muidu jääks järjekordne naeru- 
, rõõmu- ja ideedoos saamata. 

KAIDI KAUPO 
Viitka kogudus 


IS 


Koolituspäev Rakveres 


pi 8 märtsil korraldas lastetöö toimkond Rakveres pühapäeva- 

ekooliõpetajate koolituspäeva. Pikk päev algas ülistusega, mil- 
lele järgnes loeng internetist ja selle võimalikust kasutusest pühapäeva- 
koolitundides. Edasi viisid loengud meid kuldsalmide õppimise võrratusse 
maailma ja viimase loengu ajal jagati ohtralt meisterdamisideid. Päev 
lõppes väikese tänuga kõigile pühapäevakooliõpetajatele, kes oma isik- 
liku aja arvelt kasvatavad ususeemneid sadades lastes. Kõigil oli võimalus 
jagada oma kogemusi Rakvere SPA-s lõõgastudes. Koolituspäeva loengud 
olid ülimalt praktilised ja sisukad. Aitäh Külli Kuusemaale, Ele Pajule ja 
Egle Hollmanile loengute eest ning 25 osavõtjale, kellega mõnusas osa- 
duses olime. Tänu ka armsale Rakvere kogudusele meid vastu võtmast ja 


toiduga kostitamast. 
EGLE HOLLMAN 

õru Elupuu koguduse pühapäeva- 

kool on ka sel hooajal kohtunud üle 
pühapäeva. Lapsed kogunevad jumala- 
teenistuse alguses kirikusaalis, kus koos 
kogudusega lauldakse paar lastelaulu, 
kuulatakse kord kuus lastejutlust ning 
seejärel minnakse pühapäevakoolitundi. 

2014.—-2015. aastale on ilme andnud neli 
pühapäevakooliõpetajat: Tea Ausin ja Aina 
Onno, kes juhendasid koolieelikuid, ning 
Ove Palo ja Thea Kant, kes tegelesid 
kooliealistega. Lisaks on suuremate püha- 
de puhul kaasa aidanud Lõuna-Aafrika 
misjonärid Clarien ja Kuzaan | 
van den Berg koos oma las- 
tega. 

Viimase aasta jooksul on 
koguduses käima hakanud 
palju uusi peresid (vane- 
maid), kellel on rohkesti 
lapsi, kes täidavad maja ka 
teistel päevadel. Nagu näi- 
teks esmaspäeva õhtuti, kui 
toimub Alfa-kursus või leeri- 


jne. Nii võib öelda, et lisaks 20 põhipüha- 
päevakooli lapsele on koguduses 15-20 
last, kes osalevad muudel üritustel. Samuti 
on taaskäivitunud “Emmekas”, mis kogu- 
neb kaks korda kuus, sest jälle on hulk 
emmesid, kelle lapsed on veel liiga väiksed 
pühapäevakooli jaoks (alla 3). “Emmekal” 
osalevad ka need emmed, kes ootavad 


tund ning armsad tädi Aina ja Juta samal ajal lastega 
tegelevad. Või siis neljapäeva õhtuti, kui on noorteõhtu 
aeg ja vanemad õed-vennad võtavad kaasa ka nooremad. 
Siis on noorteõhtuga samal ajal korraldatud spontaanne 


lasteõhtu, kus lapsed mängivad lauamänge, meisterdavad 


TE koguduse pühapäevakool 
pole suur, aga tegutseb vapralt. 
Kaks viimast aastat on Tapa kogu- 
duse pühapäevakoolis käinud püsi- 
valt kolm venda. 

Olen ise nende õde ja pühapäeva- 
kooliõpetaja. Vahepeal kerkis kaht- 
lus, kas nii väheste huvilistega on 
üldse mõtet tunde edasi teha. Kuid siis 
mõistsin, et tähtis ei ole kooskäijate 
arv, sest Jumalale on ka need kolm 
poissi väga armsad. Ja mina pean 
andma endast parima, et edastada 

beebit. Suur rõõm on ka see, et eelmisel aastal ristiti 
6 last (osa neist isikliku usu peale ning osa vanemate usu 
peale) ning ka sel kevadel loodame ristida lapsi, kes talve 
jooksul on Jeesuse oma südamesse vastu võtnud. 


THEA KANT 


neile Jumala Sõna. Sügise alguses 
palvetas üks poiss tunni lõpupalve 
ajal, et Jumal juhataks meie juurde 
uusi lapsi. 2015. aasta jaanuari lõpust 
ongi meil hakanud käima üks uus 
tüdruk. Jumal kuuleb palveid. Meie 


peame olema ustavad selles piskus, 
mis on meie kätte antud, ja küll Isa 
hoolitseb ülejäänu eest. Olge püsivad 
oma töös ja väga õnnistatud! 


KRISTINA LEPIK 


Ri koguduse pühapäevakooli lapsed on taas edukalt lõpe- 
anud ühe õppeaasta, mille sisse on mahtunud toredad tunnid 
ja teemad ning ühised esinemised koguduse jumalateenistustel. 

Üheskoos oleme õppinud tähenda-missõnade lugusid — hinna- 
lisest pärlist, kadunud lambast, südametust sulasest jne. Samuti 
oleme rännanud koos piiblitegelastega: Timoteose, Nehemja, Ruti, 
Pauluse ja teistega, kelle kaudu oleme õppinud tundma Jumalat, 
kes kuuleb ja näeb meie vajadusi ega jäta meid kunagi üksi. 

Mõningaid mõtteid pühapäevakoolilaste meeldejäävamatest tun- 
didest nende endi sõnadega. 

Andreas: “Minule meeldivad üllatusloosid, mida saame iga püha- 
päevakoolitunni lõpus.” 

Berit ja Siiri: “Meile meeldis Pauluse lugu, kus Saulusest sai 
Paulus. Selle tunni pildid olid illustreeritud vahvate legomehike- 
stega.” 

Erki: “Meeldejäävamaks oli video “Kui Jeesus oleks olnud leige?” 
vaatamine.” 

Pühapäevakooli lõpetamine oli meil ühendatud emadepäeva 
tähistamisega. Tänavu esitasid lapsed koos noortega jumalateenis- 
tuse alguses väikese kava, mis koosnes lauludest ja luuletustest. 
Pärast esinemist kinkisid lapsed kõigile emadele omatehtud lilled 
ja meepoti. Pärast esinemist läksid lapsed koos Mariaga mängima. 
Päeva lõpus katsime ühiselt laua ja jagasin kingitusi tublidele last- 
ele, kes on väga usinasti pühapäevakoolis käinud. Meie pühapäe- 
vakooli kohalkäimise protsent on väga kõrge - Berit on osalenud 
kõigis tundides ja teised lapsed on puudunud ainult 1-5 tundi. 

Kokkuvõttes jääb selja taha töökas õppeaasta. Oleme kogenud 
Jumala hoidvat kätt meie laste üle ja erinevates tegevustes. Lapsed 

saatsime küll suvevaheajale, kuid kohtume 

nendega kindlasti varsti suveüritustel. 
“Sest Issand on hea, tema heldus kestab iga- 
vesti ja tema ustavus põlvest põlve.” (Ps 100:5) 
REELIKA MURD 


madepäeva jumalateenistusel Räpina 

koguduses teenisid kaasa lapsed. Oli 
südantsoojendav ja tõeliselt rõõmustav kuul- 
da laste ettekandes pühakirja. 

Piirika luges psalmist 98: “... Trompetite ja 
pasunate häälega hõisake kuningas Issanda 
ees!” Seejärel saatis Daniel üldlaulu puhk- 
pilliga ja kogudus hõiskas kuningas Issanda 
ees. Benjamin luges maailma võitvast usust 
ja Margit lõpetas pühakirja lugemise selge ja 
tõeliselt ilmeka käsuga: armastage üksteist! 
Muusikaga kaunistasid ja rõõmustasid veel 
Margit klaveril ja Piirika akordionil. 

See kõik oli minu kui ema ja pastori jaoks 
kõige ilusam emadepäeva kingitus: AITÄHH!!! 

Koos laulsime emadepäeva kauneima laulu 
“Üks paigake...”, mille ajal jagasid lapsed 
emadele lilli. Siis läksid lapsed ühiselt ülla- 
tust valmistama. Kohvilauas olime taas koos, 
et osa saada laste valmistatud küpsisetordist 
ja Margiti antud käsust: “Armastage üksteist!” 
Milline võrratu kogemus on jagada armastust 
ja olla armastatud! Täitku teid kõiki Jumala 
rohke ja piiritu armastus! 

ELE PAJU 

Fotod: Tartu kogudus 


LÄSTETÖÖST MEIL JA MUJAL 


Tartlaste pühapäevakoolikevad oli kirev 


TZ koguduse laste kevadised tegemised on läinud tavapäras- 
es rütmis: üle pühapäeva toimub juunioride tund poistele 
ja tüdrukutele koos ning kaks korda kuus kogunevad poiste ja 
tüdrukute klubid. 

Juunioride tundides oleme jõudnud lõpule sarjaga “On aeg suu- 
reks kasvada!” (inglise “Grow Up!”). Sarja vii-mase kahe tundi jook- 
sul rääkisime pattudest ja nendest hoidumisest. Tundide pealkirjad 
olid “Aitab haisvatest pattudest!” ja “Mu südames pole prügile 
kohta!”. Piibel õpetab meile: “Hoia oma südant enam kui kõike 
muud, mida tuleb hoida, sest sellest lähtub elu.” (Õp 4:23) Hoida 
oma südant tähendab seda, et sa jälgid, mida lubad oma südamesse 
tulla. Näiteks, mida vaatad, mida kuulad, mida loed ja mida üldse 
teed. Kui su südamesse satuvad valed asjad, siis võivad need sind 
muuta. Need võivad muuta õnneliku inimese kurvaks, vihaseks või 
kurjaks. Tark on olla ettevaatlik ning lubada südamesse ja meeltesse 
ainult niisuguseid asju, mis on Jumalale meelepärased. 

Nüüdseks oleme alustanud juba uue sarjaga “Emotsioonid”. Meie 
kõigi sees on tunded. Üks neist on kurbus. Elus on hetki, kus me 
kõik tunneme end kurvana. Ent Jumal suudab meid lohutada. Sageli 
kasutab ta selleks meie sõpru, lähedasi, ümbritsevaid inimesi. Jumal 
teab kõige paremini, kuidas panna meid ennast paremini tundma. 
143. psalmi 3. salmis on öeldud: “Ta parandab need, kelle süda on 
murtud, ja seob kinni nende valusad haavad.” Seda tasubki meeles 
pidada. Teises tunnis emotsioonidest arutlesime viha üle. Kui ma olen 
vihane, siis annab Jumal mulle jõu, et andestada. Ei ole vale tunda 
viha, aga kui vihastad, siis pead olema väga ettevaatlik, sest vihasena 
võid kergesti teha valesid valikuid. Mõnikord tundub, et tunded 
juhivad sind, mitte vastupidi. Mida teha? Vastus on Jumala Sõnas. 


Efeslastele 4:26 ütleb: “Kui vihastute, siis ärge 
tehke pattu! Ärgu päike loojugu teie vihastumise 


üle!” Ainus võimalus vihast jagu saada on andeks 
anda. Mõnikord võib see olla tõeliselt raske. Eriti 
siis, kui teine inimene ei tahagi andeks saada. Aga 
isegi siis võib Jumal anda sulle jõu, et andestada. 
Tüdrukute klubis toimus meil põnev kohtu- 
mine Tartu Kodutütardega. Saime teada, kui- 
das saadakse kodutütreks ja mida põnevat nad 
koos teevad. Proovisime kodutütarde vormimütsi 


j ja rätikut, vaatasime pilte ja tundus küll, et 


nad veedavad oma aega väga huvitavalt. Nende 
laagrid toimuvad isegi talvel, mil nad saavad 
magada suures sõjaväetelgis, mida kütab üks ahi. 
Seda ahju peavad nad vahetustega öö läbi kütma. 
Kodutütred õpivad koos väga palju ning väärtu- 
stavad sõbralikkust ja abivalmidust. 

Ka poistel jätkub oma klubis põnevaid tege- 
vusi, näiteks ühel kohtumisel said nad Priidu 
juhendamisel punuda ellujääja randmepaela (vt 
foto 1). Ja alati saab klubides sõpradega rõõmsalt 
aega veeta ja mõnusaid asju süüa (vt foto 2). 


JANA TAMM 


Pühapäevakooliõpetajate baaskursus alustas Tallinnas 


AHSz 2015. aastast pakub EMK 
astetöö toimkond baaskursust 
inimestele, kes alles tahavad alusta- 
da lastetööga. 

Esimene koolitus toimus 13.—14. 
märtsini Tallinnas, kus väljaõppe sai 
kümme uut või äsjaalustanud last- 
etöötegijat Tallinnast ja Pärnust. Oli 
väga armas õhkkond ning küsimused 

ja vastused ulatusid pühapäevakoo- 
litundidest laste hingeeluni. Koolitus 
hõlmab järgmisi teemasid: Miks on 
pühapäevakoolitöö vajalik? Oma 
andide avastamine. Lapsed on erine- 
vad. Tunni ülesehitus ja aastaplaan — 
nende paindlik järgimine. Distsipliin 
tunnis, rühmareeglid. Koostame ise 
tunni. Analüüs ja küsimused. 


Kui tahaksid seda koolitust tellida 
oma kogudusse, siis lastetöö toim- 
kond on valmis tulema ja tegema 
seda ka Sinu piirkonnas. Eelduseks 
on vähemalt seitsmest huvilisest 
koosneva grupi olemasolu ja tasuta 
majutus koolituse läbiviijatele. 


EGLE HOLLMAN, Lastetöö toimkond 


Ülistus 


Jumal ütleb, et Tema rahvas elab 
tihti vaesuses, haiguses ja lüüa- 
saamises sellepärast, et nad ei võta 
aega selleks, et Teda ülistada. 


Samas tahab Jumal, et meil oleks kõike piisavalt ja elak- 
sime külluslikult. 

Üks Teise maailmasõja aegne lugu räägib lahkest 
naisterahvast, kellel oli külalistele kalamarjagi pakkuda, 
samal ajal kui üldiselt tunti kõigest puudust. Pärimistele 
vastas ta, et palub abi Jumalalt. Millal sina ülistasid 
Jumalat viimati selle eest, kes Ta on? 

Su elu, kodu ja lähedased on Jumala kingitus. Inimene 
ei taipa tihti, mis on talle parim või kuidas oma eluga 
edasi minna. Sina eitea, mida teha, aga Jumal teab, sest 
on su loonud, armastab sind ja tahab sind õnnistada. Et 
Ta saaks oma tahet ka sulle ilmutada, selleks vajad aega, 
et olla Temaga ja Teda tundma õppida. “Olgu sul rõõm 
Issandast; siis ta annab sulle, mida su süda kutsub!” 
(Ps 37:4) 

Kuidas ülistada? 


1. Astu Jumala ette üksinda. Sa ei vaja Jumala ülista- 
miseks inimesi, ülistuskoosolekut ega võimsalt võitud 
jutlustajat. Jumal tahab näha sind üksi ülistamas. “Aga 
sina, kui sa palvetad, siis mine oma kambrisse ja lukusta 
uks, palveta oma Isa poole, kes on varjatud, ja su Isa, 
kes näeb varjatutki, tasub sulle!” (Mt 6:6) 

Nõnda toimides hakkab Jumal sind uuel viisil külas- 
tama, su ümbrus muutub, sellesse tuleb Jumala ligiolu ja 
mõõde. Sa oled healõhnaline ja muutud — nagu Mooses, 
kes oli mäel Jumalaga ja alla tulles ta pale hiilgas. “Aga 
otsige esmalt Jumala riiki ja tema õigust, siis seda kõike 
antakse teile pealegi!” (Mt 6:33) 


2. Tee kiitmisest ja ülistamisest oma elustiil. 

A. Ole valmis ülistama igal kellaajal. Ära piira end 
hommiku või õhtuga, Jumalat saab ülistada trammis, 
koolis, autos, trennis, tööl. 

B. Ära vaata kella. Jumalale kuulub kogu aeg. Ära oota, 
millal Jumalale planeeritud kümmekond minutit läbi 
saab. Nii ei tekigi võimalust nautida osadust Temaga. 
Kujuta ette tunnet, kui sõbraga kohtudes vaataks too 
pidevalt närviliselt kella. 

C. Jää normaalseks. Ära vabanda Jumalaga koosolemi- 
sega oma tegematajätmisi. “Ma ei saanud koolitöid 
teha, kuna olin Jumalaga!” — selline ettekääne pole 
õige. 

D. Pane usk esikohale. Kui ülistad, siis ülista ja räägi 
oma asjadest usus, et Jumalal on lahendused. 


3. Ülista Jumalat selle eest, et Ta on Jumal. 

Sa ei saa Jumalale ette kirjutada, kui kiiresti Ta peab 
reageerima. Ära ole pahur, kui sinu loodetud asjad ei 
sünni paugupealt. Jumalal on iga asja jaoks oma aeg. 
Tema vastused on “jah”, “ei” ja “oota”. Me peame palu- 
ma endale rõõmsat sõnakuulelikkust. 

Palu vastavalt Tema tahtele (Jh 16:23): “Ja sel päeval 
ei küsi te minult enam midagi. Tõesti, tõesti, ma ütlen 
teile, mida te iganes palute Isalt, seda ta annab teile 
minu nimel.” Isa armastab Jeesust, Jeesuse nime. Kasuta 
seda palves, Jeesus on meie eestkostja. 


4. Jätka kummardamist. Vahel Jumal proovib, kaua 
me jaksame. On vahe, kas oled andnud Jeesusele ainult 
oma südame või kogu elu ja valmis oma elu Tema pärast 
ka ohverdama. Mõtle, kus oled oma eluga praegu sina! 

Täna asjade eest, mida sa veel näinud pole. Kõike, 
mida valjult tänus Jumala ees esile tood, laseb ta sul ka 
päriselt näha. 

Fotod: Evelin Toodo 


» 5. Kui saad Jumalalt ülistuses olles juhiseid, ära hakka 


esitama küsimusi. Kui Jumal annab sulle palves mingi 
mõtte, kuuletu. Nõustu Jeesusega, kui ta midagi ütleb. 
Kui annad parima Ta järgimises, jääb vigu aina vähe- 
maks. 


6. Ära kummarda ebajumalaid! Mis on see, mis sinus 
elevust tekitab? Televiisor, videomäng, trenn, sõbrad või 
aeg Jumalaga? See, mis sind enim rõõmustab, ongi su 
elus esikohal. “Halleluuja! Õnnis on mees, kes kardab 
Issandat, kellele väga meeldivad ta käsud. Võimsaks 
saab tema seeme maa peal, Õiglaste sugu õnnistatak- 
se. Vara ja rikkus on tema kojas ja tema õigus püsib 
ikka.” (Ps 112:1-3) “Armas, soovin sulle, et sul läheks 
igati hästi ja sa oleksid terve, nõnda nagu läheb hästi 
su hingel.” (3Jh 1:2) Kiituseleping viib kõrgemale patu 
ja surma seadusest. Jumal tahab täita su vajadused ja 
südameigatsused. 

Kuigi Jumal sooks, et me kunagi kellelegi võlgu 
poleks, toob ülistamine ka võlgadest välja, juhul kui 
oma rumalusest oleme neisse sattunud. Jumalal on 
leping Sinuga. “Ta annab toidust neile, kes teda karda- 
vad, ta peab igavesti meeles oma lepingut.” (Ps 111:5) 


Emadepäeva ehk 10. mai jumalateenistusel 
rõõmustasid Tallinna koguduse lapsed kogu- 
dust laulu, ülistustantsu ja pillimänguga. 
Pärast teenistust ootas ki-rikulisi kohvi- 
kus üllatus. Koguduse meespere muutis 
emadepäeva taas kord meel-dejäävaks lum- 
mava pidulaua, muusika ja lauluga. 
Täname teid südamest arm-sad mehed! 
EVELIN TOODO 

Ära anna alla! 


1. Ära usu halbu sõnumeid oma olukorra kohta, vaid 
Jeesust. 


2. Ära lase inimestel enda julgust röövida. 
3. Ära luba endale uskmatut enesehaletsust. 


4. Palu teda üliväga ja võitle vastu kurjale. Ülistuse 
atmosfäär peletab deemonid, et Jumala au võiks 
saada ilmsiks. 


5. Su võit tuleb. 

Jumalal on evangeelium, mis produtseerib võitu. 
Ülistamine hoiab meie vaimu vormis, nagu füüsiline 
trenn lihased. 

Ära otsi ärkamist ega läbimurret, otsi Kuningate 
Kuningat. 

Jumal otsib üle maa inimesi, kes kummardavad 
Vaimus ja tões, pühitsevad ja pühendavad end jälle. Kas 
sina oled üks neist? 


Norvel Hayesi raamatu “Ülistus” põhjal 
EGLE HOLLMAN 


1. KUI SUL ON PENOPLASTIPALLE, KLEEBITAVAID 
SILMI JA KARVATRAATI, SIIS EDASINE ON SINU 
FANTAASIA KÜSIMUS. 


- Torka pallid karvatraadi otsa ja kleebi silmad, 
- Kaunista pallid vastavalt tegelaskujule, kelleks tahad 
need muuta. 


JA ALATA VÕIBKI LÕBUS TEATRIMÄNG, MIS ON VÄGA 
HEA VIIS PIIBLILUGUDE KINNISTAMISEKS! :-) 


2. SUVI ON AEG, KUS SÖÖME KÕIGE ROHKEM 
JÄÄTIST. TIHTI KA PULGAJÄÄTIST JA SEL JUHUL EI 
TASU PULKI ÄRA VISATA — NEIST SAAB VALMIS- 
TADA IMETOREDAID JA ISIKUPÄRASEID PIIBLI- 
SALMIDE ALUSEID. 


OLE LOOV JA TÄIDA 
OMA TUBA JUMALA 
SÕNAGA, SEST (SEE 
KANNAB VÄGE. KLEEP- 
IMISEKS KASUTA PVA- 
LIIMI VÕI PÕIMI PUL- 
GAD KOKKU LÕNGAGA. 
KIRJA-KOHA VÕID KIR- 
JUTADA KÄSITSI VÕI 
VÄLJA PRINTIDA. 


Jeesus on 


MÕNUSAT MEISTERDAMIST! 


1. KIRJUTA SIIA SALM 13:13 PAULUSE ESIMESEST KIRJAST KORINTLASTELE. 

"Minge siis, tehke jüngriteks kõik rahvad, ristides neid 
Isa ja Poja ja Püha Vaimu nimesse ja õpetades neid pida- 
ma kõike, mida mina olen teil käskinud! Ja vaata, mina 
olen iga päev teie juures ajastu lõpuni.” 


Mt 28:19—20 

Nimetatud konverentsi on Skandinaavia maades juba mitmel korral läbi viidud, 
Baltimaades toimus samanimeline üritus esimest korda 2012. aastal. 


Kui vajad uut inspiratsiooni, tahad olla osaduses, oled valmis minema välja, et jõuda 

konverentsil Called2Serve - “Kutsutud teenima”! 

